pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรม ประชุมคณะกรรมการมูลนิธิเพื่อช่วยเหลือเด็กและเยาวชนในความดูแลของกรมพินิจ และคุ้มครองเด็กและเยาวชน
วันจันทร์ที่ 5 สิงหาคม 2562
ก.ยุติธรรม ประชุมคณะกรรมการมูลนิธิเพื่อช่วยเหลือเด็กและเยาวชนในความดูแลของกรมพินิจ และคุ้มครองเด็กและเยาวชน
นายธวัชชัย ไทยเขียว รองปลัดกระทรวงยุติธรรม เข้าร่วมประชุมวิสามัญคณะกรรมการมูลนิธิเพื่อช่วยเหลือเด็กและเยาวชนในความดูแลของกรมพินิจและคุ้มครองเด็กและเยาวชน ครั้งที่ ๒/๒๕๖๒
ในวันจันทร์ที่ ๕ สิงหาคม ๒๕๖๒ เวลา ๑๕.๐๐ น.
นายธวัชชัย ไทยเขียว รองปลัดกระทรวงยุติธรรม
เข้าร่วมประชุมวิสามัญคณะกรรมการมูลนิธิเพื่อช่วยเหลือเด็กและเยาวชนในความดูแล
ของกรมพินิจและคุ้มครองเด็กและ​เยาวชน​ ครั้งที่​ ๒/๒๕๖๒​
โดยมี​ นางสาวศุภมาศ​ พยัฆวิเชียร​ เป็นประธานการประชุม​
พร้อมด้วย​นายสหการณ์​ เพ็ชรนรินทร์​ อธิบดีกรมพินิจและคุ้มครองเด็กและเยาวชน​
นางกิ่งกาญจน์​ บุญประสิทธิ์​ ผู้ตรวจราชการกระทรวงยุติธรรม​
รวมทั้งคณะกรรมการผู้ทรงคุณวุฒิ​ และผู้ที่เกี่ยวข้อง​ เข้าร่วม​ฯ​
ณ ห้องประชุมกรมพินิจและคุ้มครองเด็กและเยาวชน ชั้น ๕
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ​
เพื่อพิจารณา​การจัดทําโครงการขอรับการสนับสนุนงบประมาณ​จากหน่วยงาน​ต่าง​ ๆ​
อาทิ​ โครงการกอล์ฟ​การกุศล​ และการจัดโครงการฟุตบอลการกุศล​
เพื่อเป็นการหารายได้​สนับสนุนมูลนิธิฯ​ อันจะเป็นการส่งเสริมให้เด็กและ​เยาวชน​มีคุณภาพ​ชีวิตที่ดี​
ตลอดจนได้รับการบําบัด​ แก้ไข​ ฟื้นฟูก่อนกลับคืนสู่สังคม​ รวมทั้ง​ สงเคราะห์เด็กและเยาวชน
หลังได้รับการปล่อยตัวจากสถานพินิจหรือศูนย์ฝึกอบรมของกรมพินิจ​และคุ้มครองเด็กและเยาวชน
ให้มีโอกาสได้รับการศึกษา​ หรือการประกอบอาชีพ
นอกจากนี้​ พิจารณา​ให้การสนับสนุนกรณีสถานพินิจและคุ้มครองเด็กและเยาวชนจังหวัดปทุมธานี​
ขอรับการสนับสนุนเงินสงเคราะห์การศึกษา​เยาวชน​ จํานวน​ ๒​ ราย​ รายละ ๑๘,๕๐๐​ บาท​
โดยที่ประชุมมีมติให้หาแนวทางการให้ความช่วยเหลือเด็กและเยาวชนที่อยู่ในความดูแล
ของกรมพินิจและคุ้มครอง​เด็ก​และ​เยาวชน​ ที่อยู่ในกลุ่มความเสี่ยง​
ให้ได้รับการช่วยเหลือให้มีคุณภาพชีวิต​ที่ดีอย่างยั่งยืนต่อไป
ทั้งนี้​ พิจารณา​แผนการนัดหมายการประชุมคณะกรรมการ​มูลนิธิ​
ไตรมาสละ​ ๑​ ครั้ง​ ทุกวันอังคาร​แรกของเดือน
รัฐบาลไทย-ข่าวทำเนียบรัฐบาล-นายกรัฐมนตรีเผยไม่ต้องการให้ผู้ที่ไม่เกี่ยวข้องเรียกเจ้าหน้าที่ไปสอบสวนกรณีการจับกุมนายเปรมชัย เกรงเสียรูปคดี ยืนยันต้องดำเนินการตามกฎหมายอย่างเคร่งครัด
วันอังคารที่ 13 กุมภาพันธ์ 2561
นายกรัฐมนตรีเผยไม่ต้องการให้ผู้ที่ไม่เกี่ยวข้องเรียกเจ้าหน้าที่ไปสอบสวนกรณีการจับกุมนายเปรมชัย เกรงเสียรูปคดี ยืนยันต้องดําเนินการตามกฎหมายอย่างเคร่งครัด
นายกรัฐมนตรีเผยไม่ต้องการให้ผู้ที่ไม่เกี่ยวข้องเรียกเจ้าหน้าที่ไปสอบสวนกรณีการจับกุมนายเปรมชัย เกรงเสียรูปคดี ยืนยันต้องดําเนินการตามกฎหมายอย่างเคร่งครัด
วันนี้ (13 กุมภาพันธ์ 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีการจับกุมนายเปรมชัย กรรณสูต ประธานบริหารบริษัทอิตาเลียนไทย ดีเวล๊อปเมนต์ พร้อมพวกรวม 4 คน ได้พร้อมซากสัตว์ป่าภายในเขตรักษาพันธุ์สัตว์ป่าทุ่งใหญ่นเรศวร จังหวัดกาญจนบุรีว่า ไม่ต้องการให้สังคมหรือหน่วยงานรวมถึงผู้ที่ไม่เกี่ยวข้องเรียกเจ้าหน้าที่ไปสอบสวน เพราะไม่ต้องการให้เสียรูปคดี ขอให้เป็นหน้าที่ของผู้ที่มีหน้าที่ทําการสอบสวน พร้อมกล่าวยืนยันว่า ให้ดําเนินการตามกฎหมายอย่างเคร่งครัด ไม่ว่าจะรวยหรือจน
---------------------------------------------------
รัฐบาลไทย-ข่าวทำเนียบรัฐบาล-​คลินิกหมอครอบครัวแห่งแรก ของ อุบลราชธานี
วันพุธที่ 29 มีนาคม 2560
​คลินิกหมอครอบครัวแห่งแรก ของ อุบลราชธานี
นายแพทย์เกียรติภูมิ  วงศ์รจิต รองปลัดกระทรวงสาธารณสุขและโฆษกกระทรวงสาธารณสุข กดปุ่มเกลือเปิด “คลินิกหมอครอบครัวหนองแก” แห่งแรกของ จ.อุบลราชธานี (ต.แจระแม อ.เมือง) ซึ่งช่วยลดเวลารอคอย ลดความแออัดในโรงพยาบาลใหญ่ และยังช่วยลดค่าใช้จ่ายด้านสุขภาพของประชา
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข กดปุ่มเกลือเปิด “คลินิกหมอครอบครัวหนองแก” แห่งแรกของ จ.อุบลราชธานี (ต.แจระแม อ.เมือง) ซึ่งช่วยลดเวลารอคอย ลดความแออัดในโรงพยาบาลใหญ่ และยังช่วยลดค่าใช้จ่ายด้านสุขภาพของประชาชน ให้บริการภายใต้สโลแกน “บริการทุกคน ทุกอย่าง ทุกที่ ทุกเวลาด้วยเทคโนโลยี”โดยมี รศ.คลินิก พญ.วารุณี จินารัตน์ ผู้ตรวจราชการกระทรวง เขตสุขภาพที่ 10 (มุกดาหาร ยโสธร ศรีสะเกษ อุบลราชธานี และอํานาจเจริญ) ร่วมด้วย ********* มีนาคม 2560
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานงานมหกรรมกองทุนแม่ของแผ่นดิน ประจำปี ๒๕๖๐ สืบสานพระราชปณิธานอันยิ่งใหญ่ “ตามรอยพ่อ สานต่อปณิธานแม่”
วันอังคารที่ 15 สิงหาคม 2560
พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานงานมหกรรมกองทุนแม่ของแผ่นดิน ประจําปี ๒๕๖๐ สืบสานพระราชปณิธานอันยิ่งใหญ่ “ตามรอยพ่อ สานต่อปณิธานแม่”
พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธาน “มหกรรมกองทุนแม่ของแผ่นดิน ประจําปี ๒๕๖๐”
เมื่อวันจันทร์ที่ ๑๔ สิงหาคม ๒๕๖๐ เวลา ๑๔.๐๐ น.
พระเจ้าหลานเธอ พระองค์เจ้าพัชรกิติยาภา
เสด็จเป็นองค์ประธาน “มหกรรมกองทุนแม่ของแผ่นดิน ประจําปี ๒๕๖๐”
พร้อมประทานเงินพระราชทานเงินขวัญถุงแก่หมู่บ้านและชุมชนกองทุนแม่ของแผ่นดินใหม่ ประจําปี ๒๕๖๐
จํานวนทั้ง ๑,๐๒๔ แห่ง ผ่านผู้ว่าราชการจังหวัด ๗๗ จังหวัด
โดยมีนายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ ร่วมรับเสด็จ
ณ ห้องรอยัลจูบิลี่ บอลรูม ศูนย์การแสดงสินค้าอิมแพ็ค เมืองทองธานี จังหวัดนนทบุรี
โอกาสนี้ รัฐมนตรีว่าการกระทรวงยุติธรรม กล่าวว่า
“ปัญหายาเสพติดเป็นปัญหาสําคัญที่มีความสลับซับซ้อน ส่งผลกระทบถึงความมั่นคงของประเทศ
และความปลอดภัยในชีวิตและทรัพย์สินของประชาชน รัฐบาลให้ความสําคัญกับปัญหาดังกล่าว
โดยกําหนดนโยบายให้ทุกภาคส่วนร่วมมือกันให้สามารถควบคุมและแก้ไขปัญหาได้อย่างมีประสิทธิภาพ
อย่างไรก็ตาม ปัจจัยความสําเร็จไม่ได้อยู่ภาครัฐอย่างเดียว แต่ฝ่ายที่มีความสําคัญมาก คือ ประชาชน
ในหมู่บ้านและชุมชน กองทุนแม่ของแผ่นดินจึงเปรียบเสมือนยุทธศาสตร์พระราชทาน
ที่สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช
ทรงมอบให้พสกนิกรชาวไทย เพื่อสร้างความเข้มแข็งให้กับหมู่บ้านและชุมชน
จนสามารถช่วยกันป้องกันและแก้ไขปัญหาด้วยแนวทางสันติวิธีอย่างยั่งยืน”
สําหรับกองทุนแม่ของแผ่นดิน ได้ดําเนินการครบรอบ ๑๓ ปี
โดยในปี ๒๕๖๐ มีหมู่บ้านและชุมชนกองทุนแม่ของแผ่นดิน เพิ่มขึ้นจํานวน ๑,๐๒๔ แห่ง
รวมปัจจุบันมีหมู่บ้านและชุมชนที่กองทุนแม่ของแผ่นดิน ทั้งสิ้นจํานวน ๒๑,๑๕๙ แห่ง
ตลอดระยะเวลาที่ผ่านมาหมู่บ้านและชุมชนกองทุนแม่ของแผ่นดินทั่วประเทศ
ได้นําดอกผลจากกองทุนมาใช้ในการป้องกันและแก้ไขปัญหายาเสพติด อาทิ การช่วยเหลือค่าใช้จ่าย
ในการบําบัดรักษาผู้ติดยาเสพติด ส่งเสริมอาชีพให้ผู้ที่ผ่านการบําบัด ช่วยเหลือทุนการศึกษาเด็กและเยาวชน
จนสามารถยกระดับคุณภาพชีวิตของคนในชุมชนบนวิถีแห่งความพอเพียง
รัฐบาลไทย-ข่าวทำเนียบรัฐบาล-กรมสรรพากรแนะนำการขอคัดสำเนาแบบแสดงรายการภาษีสำหรับผู้สมัครรับเลือกตั้ง
วันอังคารที่ 29 มกราคม 2562
กรมสรรพากรแนะนําการขอคัดสําเนาแบบแสดงรายการภาษีสําหรับผู้สมัครรับเลือกตั้ง
ตาม พ.ร.บ.ประกอบรัฐธรรมนูญว่าด้วยการเลือกตั้ง ส.ส. พ.ศ. 2561 มาตรา 45 และ มาตรา 57 กําหนดว่าในการสมัครรับเลือกตั้ง ส.ส.แบบแบ่งเขตเลือกตั้งและแบบบัญชีรายชื่อ ผู้สมัครต้องแสดงหลักฐานแสดงการเสียภาษีเงินได้บุคคลธรรมดาเป็นเวลาติดต่อกันสามปีนับถึงปีที่สมัคร
ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 45 และ มาตรา 57 กําหนดว่าในการสมัครรับเลือกตั้งสมาชิกสภาผู้แทนราษฎรแบบแบ่งเขตเลือกตั้งและแบบบัญชีรายชื่อ ผู้สมัครต้องแสดงหลักฐานแสดงการเสียภาษีเงินได้บุคคลธรรมดาเป็นเวลาติดต่อกันสามปี นับถึงปีที่สมัครรับเลือกตั้งของผู้สมัคร นั้น
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยว่า สําหรับผู้สมัครรับเลือกตั้งสมาชิกสภาผู้แทนราษฎรทั้งแบบแบ่งเขตเลือกตั้งและแบบบัญชีรายชื่อที่ประสงค์จะขอคัดสําเนาแบบแสดงรายการภาษีเงินได้บุคคลธรรมดา (ภ.ง.ด.90 หรือ ภ.ง.ด.91) ย้อนหลัง 3 ปีนับถึงปีที่สมัครรับเลือกตั้ง (ปีภาษี 2559 ปีภาษี 2560 และปีภาษี 2561) เพื่อใช้เป็นหลักฐานประกอบการสมัครรับเลือกตั้ง สามารถยื่นคําร้องขอคัดสําเนาแบบฯ ภ.ง.ด.90 หรือ ภ.ง.ด.91 ของตนเองจากกรมสรรพากรได้ในฐานะเจ้าของข้อมูลข่าวสาร โดยให้ติดต่อขอรับบริการ ดังนี้
กรณี ผู้ที่ยื่นแบบฯ ภ.ง.ด.90 หรือ ภ.ง.ด.91 ทางระบบอินเทอร์เน็ต ให้ติดต่อที่สํานักงานสรรพากรพื้นที่ ตามภูมิลําเนาที่แจ้งไว้บนหน้าแบบแสดงรายการภาษี หรือที่ กองบริหารการเสียภาษีทางอิเล็กทรอนิกส์ ชั้น 27 กรมสรรพากร โทร. 0-2272-9205
กรณี ผู้ที่ยื่นแบบฯ ภ.ง.ด.90 หรือ ภ.ง.ด.91 ด้วยแบบกระดาษ ให้ติดต่อที่สํานักงานสรรพากรพื้นที่ ตามภูมิลําเนาที่แจ้งไว้บนหน้าแบบแสดงรายการภาษี หรือที่ สํานักงานเลขานุการกรม ชั้น 20 กรมสรรพากร โทร. 0-2272-8589
หากมีข้อสงสัยสามารถสอบถามเพิ่มเติมได้ที่ สํานักงานสรรพากรทุกแห่งทั่วประเทศ และศูนย์สารนิเทศสรรพากร โทร.1161
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  5 มิถุนายน 2561
วันอังคารที่ 5 มิถุนายน 2561
สรุปข่าวการประชุมคณะรัฐมนตรี  5 มิถุนายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รัฐบาลผลักดันโขนและนวดไทย ขึ้นบัญชียูเนสโก เป็นมรดกของมนุษยชาติ
วันศุกร์ที่ 7 เมษายน 2560
รัฐบาลผลักดันโขนและนวดไทย ขึ้นบัญชียูเนสโก เป็นมรดกของมนุษยชาติ
รัฐบาลเสนอ โขน และ นวดไทย ขึ้นบัญชียูเนสโก เป็นมรดกวัฒนธรรมของมนุษยชาติ เพื่อกระตุ้นให้เกิดการอนุรักษ์และสืบทอด มรดกภูมิปัญญาอันล้ําค่า
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเสนอเรื่องต่อองค์การการศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก ให้โขนและการนวดไทยขึ้นบัญชีเป็นมรดกวัฒนธรรมที่จับต้องไม่ได้ของมนุษยชาติ โดยโขนเป็นศิลปะการแสดงชั้นสูงที่เป็นเอกลักษณ์โดดเด่นงดงาม ประกอบด้วยงานจากช่างฝีมือโบราณหลากหลายด้านมาผสมกัน ส่วนการนวดไทยเป็นศาสตร์และศิลป์ภูมิปัญญาทางการแพทย์ดั้งเดิมที่มีความสัมพันธ์กับวัฒนธรรมท้องถิ่นและเป็นการแพทย์ทางเลือก โดยรัฐบาลได้ยื่นข้อเสนอในเดือนมีนาคม 2560 ที่ผ่านมาและยูเนสโกจะใช้เวลาพิจารณาประมาณ 1 ปี ทั้งนี้ การดําเนินงานดังกล่าวของรัฐบาลได้แสดงให้เห็นถึงเจตจํานงค์ในการอนุรักษ์และปกป้องมรดกล้ําค่าของไทย และกระตุ้นให้เกิดการสืบทอดศิลปะอันทรงคุณค่าให้คงอยู่คู่แผ่นดินต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข่าวดี! เพิ่มสิทธิผู้ถือบัตรสวัสดิการแห่งรัฐ ไม่ต้องจ่ายค่ารักษา 30 บาท
วันอาทิตย์ที่ 19 สิงหาคม 2561
ข่าวดี! เพิ่มสิทธิผู้ถือบัตรสวัสดิการแห่งรัฐ ไม่ต้องจ่ายค่ารักษา 30 บาท
--
ด้วยความมุ่งมั่นของรัฐบาลที่อยากให้คนไทยทุกคนมีหลักประกันสุขภาพ และเข้าถึงการรักษาพยาบาลที่มีคุณภาพ จึงได้กําหนดให้ผู้ถือบัตรสวัสดิการแห่งรัฐทุกคนไม่ต้องจ่ายค่ารักษาในระบบหลักประกันสุขภาพแห่งชาติ (บัตรทอง)
โดยกระทรวงสาธารณสุขได้ออกประกาศเมื่อวันที่ 14 ส.ค. 61 เพิ่มกลุ่มผู้ถือบัตรสวัสดิการแห่งรัฐซึ่งเป็นผู้มีรายได้น้อย ให้เป็นผู้ที่ไม่ต้องจ่ายค่ารักษาพยาบาล ตาม พ.ร.บ.หลักประกันสุขภาพแห่งชาติ
ผู้มีรายได้น้อยตามประกาศใหม่นี้คือใครบ้าง?
1. ผู้มีรายได้น้อยตามระเบียบสํานักนายกรัฐมนตรี ว่าด้วยสวัสดิการประชาชนด้านการรักษาพยาบาล พ.ศ. 2537 เช่น คนโสดหรือผู้เยาว์ที่ไม่มีผู้อุปการะที่มีรายได้ไม่เกิน 2,000 บาทต่อเดือน หรือบุคคลในครอบครัวเดียวกันมีรายได้รวมไม่เกิน 2,800 บาทต่อเดือน คนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการ บุคคลที่แสดงความประสงค์ไม่จ่ายค่าบริการ เป็นต้น
2. ผู้ถือบัตรสวัสดิการแห่งรัฐจํานวน 11.4 ล้านคน
ประกาศนี้มีผลบังคับใช้เมื่อไร?
ประกาศฉบับนี้จะมีผลบังคับใช้นับถัดจากวันประกาศในราชกิจจานุเบกษา โดยคาดว่าจะเริ่มใช้ได้ภายในเดือน ก.ย. 61
มาตรการนี้จะกระทบต่อผู้ที่ไม่ได้ถือบัตรสวัสดิการฯ หรือไม่?
การยกเว้นค่ารักษาให้ผู้ถือบัตรสวัสดิการแห่งรัฐ จะไม่ส่งผลกระทบต่อผู้ที่ไม่ได้ถือบัตรสวัสดิการฯ แต่อย่างใด เนื่องจากที่ผ่านมาประชาชนทุกคนที่ถือบัตรทองก็สามารถเลือกจ่ายค่ารักษาหรือไม่จ่ายก็ได้ตามความสมัครใจ
จะต้องทําอย่างไรเมื่อไปรักษาพยาบาล?
เพียงแค่ยื่นบัตรสวัสดิการแห่งรัฐแก่โรงพยาบาลก็ไม่ต้องเสียค่าบริการใด ๆ
-------------------------------------------
เป็นอีกหนึ่งมาตรการดูแลผู้มีรายได้น้อยที่รัฐบาลตั้งใจมอบให้แก่ผู้ถือบัตรสวัสดิการแห่งรัฐทุกคน
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อธิบดีกรมธนารักษ์ และคณะผู้บริหารกรมธนารักษ์ มอบอาหารกลางวันและน้ำดื่ม แอลกอฮอลล์ 75% (สำหรับทำความสะอาด) และหน้ากากอนามัย ให้กับประชาชน [กระทรวงการคลัง]
วันพฤหัสบดีที่ 9 เมษายน 2563
อธิบดีกรมธนารักษ์ และคณะผู้บริหารกรมธนารักษ์ มอบอาหารกลางวันและน้ําดื่ม แอลกอฮอลล์ 75% (สําหรับทําความสะอาด) และหน้ากากอนามัย ให้กับประชาชน [กระทรวงการคลัง]
อธิบดีกรมธนารักษ์ และคณะผู้บริหารกรมธนารักษ์ มอบอาหารกลางวันและน้ําดื่ม แอลกอฮอลล์ 75% (สําหรับทําความสะอาด) และหน้ากากอนามัย ให้กับประชาชนผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019
เมื่อวันพฤหัสบดีที่ 9 เมษายน 2563 นายยุทธนา หยิมการุณ อธิบดีกรมธนารักษ์ และคณะผู้บริหารกรมธนารักษ์ มอบอาหารกลางวันและน้ําดื่ม แอลกอฮอลล์ 75% (สําหรับทําความสะอาด) และหน้ากากอนามัย ให้กับประชาชนผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019 เพื่อเป็นการช่วยเหลือ เยียวยา บรรเทาความเดือดร้อน ให้พี่น้องประชาชนผู้ได้รับผลกระทบ ณ พิพิธภัณฑ์เหรียญกษาปณานุรักษ์ ถนนจักรพงษ์ โดยกรมธนารักษ์จะดําเนินการตั้งแต่วันที่ 9 เมษายน 2563 เป็นต้นไประหว่างเวลา 11.30 น ถึง 12.30 น
ทั้งนี้ การดําเนินการในครั้งนี้ได้กําชับให้เจ้าหน้าที่ปฏิบัติตามแนวทางมาตรฐานทางด้านสุขอนามัยของกระทรวงสาธารณสุขอย่างเคร่งครัดด้วย #คลังรวมใจสู้ภัยโควิด
รัฐบาลไทย-ข่าวทำเนียบรัฐบาล-รมว.ดิจิทัลฯ หารือทูตคิวบาสร้างความร่วมมืออย่างเป็นรูปธรรม
วันจันทร์ที่ 19 มิถุนายน 2560
รมว.ดิจิทัลฯ หารือทูตคิวบาสร้างความร่วมมืออย่างเป็นรูปธรรม
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายเอกตอร์ กอนเด อัลเมย์ดา (H.E. Mr. Hector Conde Almeida) เอกอัครราชทูตสาธารณรัฐคิวบาประจําประเทศไทย ในโอกาสเข้าเยี่ยมคารวะ พร้อมร่วมหารือความร่วมมือของสองประเทศ โดยเอกอัครราชทูตฯ ได้แสดงความชื่นชมการขยายโครงสร้างพื้นฐานด้านดิจิทัลของประเทศไทยเพื่อยกระดับคุณภาพชีวิตของประชาชนในเขตชนบท รวมทั้งชื่นชมรัฐธรรมนูญฉบับใหม่ของไทยซึ่งกําหนดให้มีสวัสดิการด้านการศึกษาโดยไม่เสียค่าใช้จ่าย 12 ปี แสดงให้เห็นว่าประเทศไทย ให้ความสําคัญกับการศึกษาของคนในประเทศเป็นอย่างมาก นอกจากนี้ ในโอกาสที่จะครบรอบ 60 ปี ความสัมพันธ์ทางการทูตระหว่าง ไทย-คิวบา ในปี 2561 ทั้งสองฝ่ายเห็นควรให้มีการพัฒนาความร่วมมือด้านดิจิทัลระหว่างสองประเทศ รวมถึงสาขาอื่นๆ เช่น ความเชี่ยวชาญในด้าน Biotechnology ของคิวบาที่จะช่วยส่งเสริมโครงการเมืองนวัตกรรมด้านอาหาร (Food Innopolis) ของไทย โดยทั้ง ไทยและคิวบาจะได้ร่วมกันพิจารณาสาขาความร่วมมือที่จะดําเนินการได้อย่างเป็นรูปธรรมต่อไป เมื่อวันที่ 16 มิถุนายน 2560 ณ ห้องรับรอง ชั้น 9 อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
***********************
รัฐบาลไทย-ข่าวทำเนียบรัฐบาล-ใช้มาตรการเว้นระยะห่างอย่างเคร่งครัดเพื่อป้องกันโควิด-19
วันเสาร์ที่ 16 พฤษภาคม 2563
ใช้มาตรการเว้นระยะห่างอย่างเคร่งครัดเพื่อป้องกันโควิด-19
การ์ดห้ามตกเด็ดขาด
รัฐบาลไทย-ข่าวทำเนียบรัฐบาล-"ยุติธรรม" เดินหน้าติดตามงานอำนวยความยุติธรรม เพื่อลดความเหลื่อมล้ำให้แก่ประชาชน ในพื้นที่ จ.พะเยา
วันพุธที่ 11 ตุลาคม 2560
"ยุติธรรม" เดินหน้าติดตามงานอํานวยความยุติธรรม เพื่อลดความเหลื่อมล้ําให้แก่ประชาชน ในพื้นที่ จ.พะเยา
กระทรวงยุติธรรมเดินหน้าติดตามงานอํานวยความยุติธรรม เพื่อลดความเหลื่อมล้ําให้แก่ประชาชน ในพื้นที่ จ.พะเยา
เมื่อวันพุธที่ ๑๑ ตุลาคม ๒๕๖๐ เวลา ๐๘.๐๐ น. ณ ห้องพุดตาน โรงแรมพะเยาเกทเวย์ จังหวัดพะเยา นายสุวพันธุ์ ตันยุวรรธนะ รัฐมนตรีว่ากระทรวงยุติธรรม เป็นประธานการประชุมการอํานวยความยุติธรรมเพื่อลดความเหลื่อมล้ําระดับพื้นที่ ภายใต้ “โครงการยุติธรรมสู่หมู่บ้าน นําบริการรัฐสู่ประชาชน” ครั้งที่ ๑ ประจําปีงบประมาณ พ.ศ. ๒๕๖๑ เพื่อติดตามผลการดําเนินงานในด้านการอํานวยความยุติธรรมจากหัวหน้าหน่วยงานในสังกัดกระทรวงยุติธรรมพื้นที่ภาคเหนือตอนบน ๘ จังหวัด ประกอบด้วย จังหวัดเชียงใหม่ แม่ฮ่องสอน เชียงราย ลําปาง ลําพูน น่าน แพร่ และพะเยา ทั้งนี้ จากการติดตามผลการดําเนินงานของหน่วยงานในสังกัด พบว่า ปัญหาโดยส่วนใหญ่ในพื้นที่ คือ ปัญหายาเสพติด ปัญหาหนี้นอกระบบ ปัญหาการบุกรุกพื้นที่ป่า และปัญหาการถูกฉ้อโกง ซึ่งหน่วยงานที่เกี่ยวข้องจะเร่งป้องกันและแก้ไขปัญหาต่อไป พร้อมทั้งเน้นย้ําให้ทุกหน่วยงานในสังกัดกระทรวงยุติธรรมในพื้นที่ทํางานเชิงรุก เพื่อทําให้ประชาชนได้รับประโยชน์จากการได้รับบริการในการอํานวยความยุติธรรมอย่างทั่วถึง และเสมอภาค รวมทั้งติดตามสถานการณ์ปัญหาที่เกิดขึ้นในพื้นที่เพื่อนําไปสู่การแก้ไขต่อไป
ต่อจากนั้น เวลา ๑๐.๓๐ น. รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรม ประกอบด้วย สํานักงานยุติธรรมจังหวัดพะเยา สํานักงานบังคับคดีจังหวัดพะเยา สํานักงานคุมประพฤติจังหวัดพะเยา สถานแรกรับชั่วคราว สถานพินิจและคุ้มครองเด็กและเยาวชนจังหวัดพะเยา และเรือนจําจังหวัดพะเยา
หลังจากนั้น เวลา ๑๓.๐๐ น. ได้พบปะพูดคุยกับเครือข่ายศูนย์ยุติธรรมชุมชนและประชาชน ณ ศูนย์ยุติธรรมชุมชนตําบลแม่ปืม เทศบาลตําบลแม่ปืม อําเภอเมือง จังหวัดพะเยา โดยรัฐมนตรีว่าการกระทรวงยุติธรรม ได้กล่าวขอบคุณส่วนราชการท้องถิ่นและเครือข่ายภาคประชาชนที่ช่วยกันส่งเสริมให้สังคมและประชาชนได้เข้าถึงกระบวนการยุติธรรมด้วยความเสมอภาค ทั่วถึง และรวดเร็ว สําหรับการลงพื้นที่จังหวัดพะเยาในครั้งนี้เพื่อต้องการให้ทุกภาคส่วนช่วยกันขับเคลื่อนให้การอํานวยความยุติธรรม และการสร้างความเป็นธรรมเดินหน้าไปถึงประชาชนได้ พร้อมทั้งเน้นย้ําให้หน่วยงานในสังกัดกระทรวงยุติธรรมในพื้นที่ภาคเหนือตอนบนทั้ง ๘ จังหวัด ทําให้ความยุติธรรมเกิดขึ้นในพื้นที่อย่างเป็นรูปธรรม โดยเฉพาะอย่างยิ่งการสร้างการรับรู้ และทําให้ประชาชนได้เข้าถึงการให้บริการด้านความยุติธรรมอย่างทั่วถึง โดยใช้กลไกเครือข่ายอาสาสมัครทุกประเภทเป็นแหล่งข้อมูลด้านงานบริการ รวมทั้งจะต้องเร่งแก้ไขปัญหาความเดือดร้อน และเรื่องร้องทุกข์จากประชาชนเพื่อนําไปสู่การแก้ไขปัญหาที่เป็นรูปธรรม นอกจากนี้จะต้องประสานความร่วมมือในการสร้างความเป็นธรรมผ่านการบูรณาการการทํางานระหว่างกระทรวงยุติธรรม กระทรวงมหาดไทย อัยการจังหวัด ศาล ตํารวจ และเครือข่ายอาสาสมัครภาคประชาชนทุกส่วน เพื่อให้การดําเนินงานประสบผลสําเร็จและมีประสิทธิภาพมากยิ่งขึ้น ซึ่งกระทรวงยุติธรรมพร้อมที่จะดูแล ช่วยเหลือและเคียงข้างพี่น้องประชาชนเพื่อช่วยแก้ไขปัญหาความเดือดร้อน ลดความเหลื่อมล้ําและนําความยุติธรรมไปสู่ประชาชนได้อย่างแท้จริง
รัฐบาลไทย-ข่าวทำเนียบรัฐบาล-ผลประชุมคณะกรรมการส่งเสริมการศึกษาเอกชน
วันอังคารที่ 19 ธันวาคม 2560
ผลประชุมคณะกรรมการส่งเสริมการศึกษาเอกชน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการส่งเสริมการศึกษาเอกชน (กช.) เมื่อวันที่ 15 ธันวาคม 2560 ณ ห้องประชุมอาคารราชวัลลภ กระทรวงศึกษาธิการ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานการประชุมคณะกรรมการส่งเสริมการศึกษาเอกชน (กช.)เมื่อวันที่15ธันวาคม2560ณ ห้องประชุมอาคารราชวัลลภ กระทรวงศึกษาธิการ
นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน (กช.)เปิดเผยภายหลังการประชุมว่า ที่ประชุมพิจารณาเรื่องการอุดหนุนทุนอาหารกลางวันสําหรับนักเรียนในโรงเรียนเอกชน ทั้งระดับปฐมวัยและประถมศึกษา ซึ่งจากการสํารวจพบว่าเด็กที่เรียนในสถานศึกษาของรัฐ จะได้รับอาหารกลางวันครบทุกคน ผ่านคณะกรรมการกระจายอํานาจและองค์กรปกครองส่วนท้องถิ่น ขณะที่นักเรียนสังกัดของสํานักงานคณะกรรมการส่งเสริมการศึกษาเอกชน (สช. )ได้รับเพียงร้อยละ 29โดยให้กับเด็กที่เรียนใน ร.ร.เอกชนการกุศล และนักเรียนที่มีภาวะทุพโภชนา ซึ่งในภาพรวมแล้วยังเป็นจํานวนที่น้อย
ที่ประชุมจึงมีมติมอบหมายให้ปลัด ศธ. เป็นตัวแทนหารือกับคณะกรรมการกระจายอํานาจ สํานักนายกรัฐมนตรีเพื่อขอให้จัดสรรเงินอุดหนุนสําหรับอาหารกลางวันให้เด็กในสังกัด สช. เพิ่มเติม ซึ่งเป้าหมายเราก็อยากให้เด็กรับทุกคน แต่ก็ต้องขึ้นกับการพิจารณาของคณะกรรมการกระจายอํานาจ
เลขาธิการ กช. กล่าวต่อว่าที่ประชุมยังได้พิจารณาเรื่องการคัดกรองนักเรียนที่มีความต้องการช่วยเหลือเป็นพิเศษ อาทิ เด็กที่มีความบกพร่องด้านต่างๆ ซึ่งปัจจุบันมีเด็กกลุ่มนี้เรียนในโรงเรียนเอกชน ประมาณ 4,000 คน ซึ่งคาดว่าน่าจะมีจํานวนที่มากกว่านี้ แต่เราอาจยังไม่พบ ที่ประชุมจึงมีมติของบประมาณจากกองทุนพัฒนาการศึกษาพิเศษ เพื่อให้ สช.ร่วมมือกับศูนย์การศึกษาพิเศษทั่วประเทศทั้ง 13 ศูนย์ ช่วยคัดกรองเด็กที่มีความต้องการพิเศษ โดยใช้เครื่องมือคัดกรองที่มีอยู่ และ ศธ.จะได้เข้าไปดูแลได้อย่างเหมาะสม
นอกจากนี้ ยังเห็นชอบให้มีการประกาศใช้หลักสูตรกลางสําหรับโรงเรียนปอเนาะ โดยจะมีการนําเสนอประกาศให้รัฐมนตรีว่าการกระทรวงศึกษาธิการลงนามประกาศใช้ต่อไป
ขอบคุณเนื้อหาข่าว:มติชน
ยุทธพงศ์ เลือกกลั่นดี:ถ่ายภาพ
กลุ่มประชาสัมพันธ์ สร.:รายงาน
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ ให้สัมภาษณ์ถึง 'มาตรการรองรับแรงงานไทยในเกาหลีใต้ ป้องกัน COVID-19 พร้อมช่วยเหลือแรงงานไทยทุกคน’
วันพฤหัสบดีที่ 5 มีนาคม 2563
‘ที่ปรึกษา รมว.แรงงาน’ ให้สัมภาษณ์ถึง 'มาตรการรองรับแรงงานไทยในเกาหลีใต้ ป้องกัน COVID-19 พร้อมช่วยเหลือแรงงานไทยทุกคน’
ที่ปรึกษารัฐมนตรีว่าการกระทรวงแรงงาน ให้สัมภาษณ์ในรายการ NBT มีคําตอบ เกี่ยวกับมาตรการรองรับแรงงานไทยในเกาหลีใต้ เพื่อป้องกันการแพร่ระบาด COVID-19 พร้อมให้ความช่วยเหลือแรงงานไทยทุกคนให้ได้รับความปลอดภัยตามมาตรการต่างๆ ที่กําหนด
วันนี้ (5 มี.ค. 63) เวลา 10.00 น. รศ.ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน ให้สัมภาษณ์ในรายการ NBT มีคําตอบ เกี่ยวกับมาตรการรองรับแรงงานไทยในเกาหลีใต้ เพื่อป้องกันการแพร่ระบาด COVID-19 ซึ่งออกอากาศทางสถานีโทรทัศน์ NBT ช่อง 2HD โดย ที่ปรึกษารัฐมนตรีว่าการกระทรวงแรงงาน ให้สัมภาษณ์ว่า “มาตรการระยะเร่งด่วนของกระทรวงแรงงาน ได้มีข้อสั่งการของนายกรัฐมนตรี ให้ติดตามและดูแลคนงานไทยที่พํานักอยู่ในประเทศที่มีการระบาดของโรคติดเชื้อไวรัสโคโรน่า 2019 (COVID-19) และประเทศเฝ้าระวังตามที่กระทรวงสาธารณสุขกําหนดอย่างใกล้ชิด โดยดําเนินการร่วมกับกระทรวงการต่างประเทศ สําหรับ มาตรการรองรับแรงงานไทยในเกาหลีใต้ที่จะเดินทางกลับประเทศไทย ได้แบ่งเป็น 2 กลุ่ม คือ 1) กลุ่มที่เดินทางจากเมืองแทกูและคย็องซังเหนือ ให้เฝ้าระวังอาการที่เกาหลีใต้ 14 วัน มีการคัดกรองก่อนขึ้นเครื่อง และ คัดกรองที่ด่านควบคุมโรคที่ท่าอากาศยาน หากตรวจพบว่ามีไข้จะส่งตัวตามขั้นตอนของกระทรวงสาธารณสุข แต่หากตรวจแล้วไม่มีไข้ จะจัดรถส่งตัวไปพื้นที่ควบคุมโรคที่รัฐกําหนด 14 วัน 2) กลุ่มที่เดินทางจากเมืองอื่นๆ ในเกาหลีใต้ มีมาตรการ คือ เฝ้าระวังอาการที่เกาหลีใต้ 14 วัน คัดกรองก่อนขึ้นเครื่อง คัดกรองที่ด่านควบคุมโรคที่ท่าอากาศยาน หากตรวจพบว่ามีไข้จะส่งตัวตามขั้นตอนของกระทรวงสาธารณสุข หากตรวจแล้วไม่มีไข้ จัดรถส่งตัวไปสถานที่ควบคุมโรคตามภูมิลําเนา โดยกระทรวงมหาดไทยจัดหาสถานที่รองรับในลักษณะพื้นที่จํากัด 14 วัน”
“ขอให้พี่น้องแรงงานไทยที่อยู่ในเกาหลีใต้ รวมถึงญาติพี่น้องของแรงงานไทยมั่นใจได้ว่า มาตรการรองรับแรงงานไทยในเกาหลีใต้ของรัฐบาล กระทรวงแรงงานและหน่วยงานที่เกี่ยวข้อง จะประสานความร่วมมืออย่างใกล้ชิดในการช่วยเหลือแรงงานไทยทุกคนให้ได้รับความปลอดภัยตามมาตรการต่างๆ ที่กําหนด ขณะเดียวกันเอง แรงงานไทยสามารถรายงานตัวกับสํานักงานตรวจคนเข้าเมืองของทางการเกาหลีใต้เพื่อแจ้งความประสงค์กลับประเทศไทยได้ตามความสมัครใจ เนื่องจาก ตม.ทางการเกาหลี ไม่ดําเนินคดีข้อหาหลบหนีเข้าเมือง ไม่ดําเนินคดีข้อหาทํางานโดยไม่มีใบอนุญาต และไม่ถูกแบล็คลิสต์ และเมื่อกลับมาประเทศไทยแล้วแรงงานไทยทุกคนจะได้รับการดูแลเป็นอย่างดีจากรัฐบาลไทยตามมาตรการที่กําหนด เพื่อให้ทุกคนสามารถกลับไปยังภูมิลําเนา เพื่อประกอบอาชีพตามความต้องการต่อไป
ทั้งนี้ กระทรวงแรงงานเองอยากให้แรงงานไทยที่ประสงค์จะไปทํางานในต่างประเทศ ไปแบบถูกต้องตามกฎหมายใน 5 วิธี คือ 1) บริษัทจัดหางานจัดส่งไป 2) กรมการจัดหางานจัดส่ง 3) เดินทางไปทํางานด้วยตัวเอง 4) นายจ้างในประเทศไทยพาลูกจ้างไทยไปทํางาน และ 5) นายจ้างในประเทศไทยส่งลูกจ้างไทยไปฝึกงาน โดยแรงงานไทยสอบถามข้อมูลเพิ่มเติมได้ที่ สายด่วนกระทรวงแรงาน โทร.1506 กด 2 กรมการจัดหางาน” ที่ปรึกษารัฐมนตรีว่าการกระทรวงแรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
5 มีนาคม 2563
รัฐบาลไทย-ข่าวทำเนียบรัฐบาล-ก.อุตฯ เปิดตัว Application สินค้าอุตสาหกรรมชุมชน ปลื้ม 5 หน่วยงานขอใช้ข้อมูล
วันอาทิตย์ที่ 23 ธันวาคม 2561
ก.อุตฯ เปิดตัว Application สินค้าอุตสาหกรรมชุมชน ปลื้ม 5 หน่วยงานขอใช้ข้อมูล
นายสุรพล ชามาตย์ รองปลัดกระทรวงอุตสาหกรรม เป็นประธานเปิดตัว Application สินค้าอุตสาหกรรมชุมชน ภายใต้ชื่อ “77 มีดี มาโชว์” (ThaiBest Products)
วันนี้ (22 ธันวาคม 2561) นายสุรพล ชามาตย์ รองปลัดกระทรวงอุตสาหกรรม เป็นประธานเปิดตัว Application สินค้าอุตสาหกรรมชุมชน ภายใต้ชื่อ “77 มีดี มาโชว์” (ThaiBest Products) โดยมีนายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นางอนงค์ ไพจิตรประภาภรณ์ นายประกอบ วิวิธจินดา นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม อุตสาหกรรมจังหวัด ทั้ง 76 จังหวัด และ 5 หน่วยงานพันธมิตร ได้แก่ การท่องเที่ยวแห่งประเทศไทย ธนาคารไทยพาณิชย์ จํากัด (มหาชน) ธนาคารกสิกรไทย จํากัด (มหาชน) ธนาคารกรุงไทย จํากัด (มหาชน) บริษัท แอดวานซ์ อินโฟร์ เซอร์วิส จํากัด (มหาชน) ร่วมเปิดงาน ณ ชาเลนเจอร์ 2 อิมแพคเมืองทองธานี
นายสุรพลฯ กล่าวเพิ่มเติมว่า Application สินค้าอุตสาหกรรมชุมชน จะเป็นของขวัญปีใหม่ให้กับผู้ประกอบการและประชาชน โดยช่วยให้ประชาชนได้เข้าถึงแหล่งผลิตสินค้าดี/เด่น และของได้มาตรฐานจากทุกจังหวัดทั่วประเทศ ได้สะดวก ง่าย และรวดเร็วขึ้น รวมทั้งเป็นการเพิ่มช่องทางการตลาดแก่ผู้ประกอบการท้องถิ่น และ SMEs คนตัวเล็ก